Landet driver en del jordbruk, men de senere årene har det blitt satset mer på vannkraft og turisme. Den dominikanske republikk har fine strender og er blant de største turistmålene i Karibia. Sukker, kaffe, kakao, tobakk og frukt er de viktigste eksportvarene. Landet utvinner en del nikkel og gull. Befolkningen på landsbygda dyrker en del ris og mais til eget bruk. Mange arbeider på de statlig eide sukkerplantasjene.